Diari Oficial de la Generalitat Valenciana


Sumari del DOGV 2546, del 07-07-1995 (1995/835303)

ORDRE de 19 de maig de 1995, de la Conselleria de Treball i Afers Socials, per la qual s'estableixen les normes reguladores d'un programa de suport a la jubilació en el sector agroalimentari.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/19/(2)/dof/vci/html**

### Dades del document

Número de DOGV
:   2546

Data del DOGV
:   07-07-1995

Secció del DOGV
:   DISPOSICIONS GENERALS

Número del document
:   1995/835303


Data del document
:   19-05-1995

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 19 de maig de 1995, de la Conselleria de Treball i Afers Socials, per la qual s'estableixen les normes reguladores d'un programa de suport a la jubilació en el sector agroalimentari.   
El Pla Econòmic Valencià III (PEV III) estableix entre les seues prioritats el finançament parcial dels convenis especials de cotització subscrits individualment pels treballadors majors de 60 anys del sector agroalimentari i la Seguretat Social a fi de poder obtenir una jubilació digna d'acord amb els seus anys de treball.  
Pel fet de ser treballadors de temporada i d'estar llargs períodes d'inactivitat entre campanyes, troben serioses dificultats per a complir els períodes de cotització exigits. Per pal·liar aquesta situació els diversos treballadors s'han acollit a diverses disposicions del Ministeri de Treball i Seguretat Social, a fi d'augmentar el nombre de les seues cotitzacions; però en qualsevol cas el rendiment ha estat molt desigual i molt costós per als treballadors.  
L'articulació d'un instrument jurídic que permeta enfrontar aquesta acció necessita l'aprovació de normes estatals i autonòmiques, atés que s'hi troben implicats àmbits competencials d'ambdues administracions. Per aquesta raó la Generalitat aprova, amb aquesta norma, la regulació que, dins de les seues competències, és necessària per a garantir la viabilitat d'aquest sistema, i per a això ha tingut l'audiència de les organitzacions sindicals més representatives.  
Com a conclusió i en un curt termini de temps, molts treballadors que no poden assolir en l'actualitat la pensió de jubilació, podran fer-ho amb el benefici econòmic i social que això comporta.  
Per això i fent ús de les atribucions que em confereix l'art. 35, apartat 11 de la Llei 5/83, de 30 de desembre, de Govern Valencià i l'art. 47.11 de la Llei d'Hisenda Pública,  
ORDENE:  
Article primer  
1. S'estableix un programa d'ajudes per a facilitar l'accés a les pensions de jubilació i d'invalidesa als treballadors de temporada de la Comunitat Valenciana compresos en el camp d'aplicació del règim general de la Seguretat Social a través del Sistema Especial de Fruites i Hortalisses i Indústries de Conserves Vegetals.  
2. L'esmentat programa estarà dotat amb la quantitat de 200 milions de pessetes, amb càrrec a la línia 415/000/95, del programa pressupostari 322.10, dels pressupostos de despeses de la Generalitat Valenciana per a l'exercici de 1995.  
Article segon  
Seran beneficiaris de les esmentades ajudes les persones que puguen acollir-se a les normes aprovades pel Ministeri de Treball i Seguretat Socials que regulen el conveni especial de cotització dels treballadors de temporada en empreses de manipulació i envasament de fruites i hortalisses i conservants vegetals i que reunesquen els següents requisits:  
- Ser major de 60 anys.  
- Acreditar un període de cotització mínim de 10 anys.  
Article tercer  
Les ajudes seran equivalents al 90% del cost del conveni especial de cotització establert individualment amb la Seguretat Social i els beneficiaris hauran d'ingressar el 10% restant en la Tresoreria de la Generalitat Valenciana.  
Article quart  
Els treballadors que desitgen acollir-se a les ajudes establertes en aquesta ordre hauran de presentar una sol·licitud dins dels 15 dies següents a la baixa en l'empresa en què prestaven serveis a la Direcció General d'Ocupació i Cooperació, a través de les centrals sindicals més representatives del sector, sense perjudici del que estableix l'article 32 de la Llei 30/1992, de 26 de novembre.  
Article cinqué  
El Director General d'Ocupació i Cooperació resoldrà les sol·licituds presentades en el termini de tres mesos, i s'entendran denegades les sol·licituds respecte a les quals no haurà recaigut una resolució expressa en l'esmentat termini.  
Article sisé  
Les sol·licituds es podran presentar fins al 30 de setembre de 1995.  
Article seté  
Es constitueix una comissió de seguiment de les ajudes concedides i que estarà integrada per representants de l'administració i de les centrals sindicals firmants del PEV II.  
DISPOSICIó FINAL  
La vigència d'aquesta ordre queda condicionada a la publicació de les normes del Ministeri de Treball i Seguretat Social, respecte al conveni de cotització dels treballadors de temporada en empreses de manipulació, envasament i comercialització de fruites i hortalisses i conserves vegetals. Una vegada aprovada l'esmentada norma, la Conselleria de Treball i Afers Socials dictarà les normes escaients per a adequar les prescripcions d'aquella i d'aquesta norma, especialment pel que fa al termini i a la forma de justificar les ajudes.  
València, 19 de maig de 1995  
El conseller de Treball i Afers Socials,  
FRANCISCO JAVIER SANAHUJA SANCHIS


Còpia Permalink ELI